עגולשון שחור-גחון

עֲגֻלָּשׁוֹן שְׁחוֹר-גָּחוֹן (שם מדעי: Latonia nigriventer) הוא מין חסר זנב קטן ממשפחת העגולשוניים, אנדמי לאגם החולה, אשר נחשב לנכחד מאז שנות ה-50 ועד לגילויו מחדש בשנת 2011. עד לייבוש אגם החולה הייתה תפוצת המין בחוף המזרחי של האגם והביצה, באזור פג'ר ועין נוטרה. נכון לינואר 2018 אוכלוסייתו מוערכת במאות בודדות. בשנת 1940 מצאו היינריך מנדלסון והיינץ שטייניץ שלושה פרטים בשוליים המערביים של הגולן, סמוך לביצות החולה. שני פרטים (מתוך שלושה) שנלכדו ב-1940 וב-1955 עברו הליך שימור ונמצאים באוסף של האוניברסיטה העברית בירושלים. בשנת 2000 דיווח חוקר לבנוני כי צפה בפרט בביצת עמיק שבבקעת הלבנון, אולם שתי משלחות חוקרים שיצאו לאזור ב-2004 וב-2005 לא הצליחו לאשר את התצפית. מאז, שלח האיגוד הבינלאומי לשימור הטבע ומשאבי הטבע (IUCN) משלחת של מומחי דו-חיים לחיפוש אחר מיני צפרדעים שנעלמו מן הטבע, וגם חיפושים אלו אחר הצפרדע העלו חרס. המין, שהוכרז רשמית כנכחד ב-1996, שב ונתגלה ב-15 בנובמבר 2011 כאשר פקח רשות הטבע והגנים, יורם מלכה, מצא נקבת עגולשון בשמורת החולה. לאחר בדיקה מדעית אושר שמדובר בפרט של המין שנחשב לנכחד. לאחר מכן נלכדו מספר פרטים נוספים ששוחררו חזרה לטבע. העגולשון שחור-הגחון נכלל ב-2010 ברשימת עשרת מיני הדו-חיים הנדירים ביותר בעולם. כשהתגלה העגולשון הוא סווג כשייך לסוג Discoglossus (צפרדעים מנוקדות). מחקר שהתפרסם ב-2013 והתבסס על בדיקת השלד של הצפרדע ובפרט הגולגולת ועל בדיקות גנטיות גילה כי מין זה הוא מאובן חי – היחיד ששרד מהסוג לטוניה (אנ') ששאר המינים בו נכחדו לפני כ-15,000 שנים עקב שינויי אקלים באירופה. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים 266–267 צפרדע שיחים בוהקת מדיה וקבצים בנושא עגולשון שחור-גחון בוויקישיתוף עגולשון שחור-גחון, באתר ITIS (באנגלית) עגולשון שחור-גחון, באתר NCBI (באנגלית) עגולשון שחור-גחון, באתר Animal Diversity Web (באנגלית) עגולשון שחור-גחון, בבסיס הנתונים ARKive (באנגלית) עגולשון שחור-גחון, באתר GBIF (באנגלית) יהודה ל. ורנר, כמה עובדות על העגולשון שחור הגחון, באתר הארץ, 22 בנובמבר 2011. צפריר רינת, צפרדע שנכחדה לפני 60 שנה הופיעה מחדש, באתר הארץ, 16 בנובמבר 2011 עדי חשמונאי, התרגשות בשמורת החולה: לאחר 60 שנה נמצאה צפרדע נדירה, באתר nrg‏, 16 בנובמבר 2011 עגולשון שחור גחון באתר IUCN ארז ארליכמן, הצצה: איך נראית צפרדע בת 780 אלף שנה?, באתר ynet, 25 בנובמבר 2011 ארז ארליכמן, שורד בשטח: הנס המופלא של העגולשון שחור גחון, באתר ynet, 9 בדצמבר 2012 ארז ארליכמן, תגלית: עגולשון שחור גחון מהחולה - מאובן חי, באתר ynet, 4 ביוני 2013 מגזין מכון ויצמן, ‏זמן הצפרדע, באתר "הידען", 29 באוקטובר 2013 נעה שפיגל, הצפרדע מכה שנית: העגולשון שחור הגחון חי, בועט ומתרבה בעמק החולה, באתר הארץ, 15 באפריל 2016 גיא ורון, ‏שובה של הצפרדע הנדירה: אחרי שחשבו שנכחדה מהעולם – מאות פרטים של העגולשון נמצאו בצפון, באתר ‏מאקו‏, 1 באוקטובר 2021 עגולשון שחור-גחון באתר הרשימה האדומה של IUCN מלכת הביצה לא נכחדה: מחקר חדש התחקה אחר עקבות צפרדע נדירה בישראל, באתר וואלה, 10 בינואר 2018 Tron, François (2005). Second Discoglossus nigriventer rediscovery expedition in the Central Bekaa valley, Lebanon, A Rocha Lebanon ריצ'רד בלאק, Global hunt begins for 'extinct' species of frogs אתר BBC, ‏ 9 באוגוסט 2010 ארז ארליכמן, תגלית: נמצאה צפרדע שנכחדה בשנות ה-50, באתר ynet, 16 בנובמבר 2011 שי פוגלמן, עגולשון שחור-גחון נוסף התגלה בהחולה, באתר הארץ, 29 בנובמבר 2011 Ten rarest amphibians, The Telegraph, 9 August 2010 עדי חשמונאי, טעות בזיהוי: העגולשון שחור הגחון הוא לטוניה, באתר nrg‏, 4 ביוני 2013 מגזין מכון ויצמן, ‏זמן הצפרדע, באתר "הידען", 29 באוקטובר 2013